rlitschk/wikidir huggingface dataset:
D’ Mììhlagass (offiziäll ìm zwaischproochiga Schtroossaschìld Mehlàgass; uff Frànzeesch rue du Moulin) ìsch a Schtrooss ìm Schtàdtzäntrum vu Mìlhüüsa. D’ Mììhlagass làuift uff äbba 120 Meeter zwìscha dr Schtrooss Àm Bollwark un dr Wìldamànnsgass. Vu doo wìrd sa vu dr Schmiidgass verlängert. Uff dr Làuifschträka trìfft sa d’ Braitagass. D’ Mììhlagass ìsch ànna 1530 zem äärschta Mol schrìftlig ärwäähnt worra. Ìhra Nàmma schtàmmt vu da Mììhla, wo ’s àm Tränkbàch bii dr hìttiga Wìldamànnsgass gaa hàt. Àn dara Zitt ìsch d’ Mììhlagass a Sàckgàssa gsìì, wial sa vu dr Bleulat-Turm gschlossa gsìì-n-ìsch. Vor’m Turm ìsch àui a Mììhla gsìì. Sa hàt z’äärscht Richartsmììhla ghaissa — noh-n-em Mìller Ulric Richart —, àwwer ìsch schpeeter ìn Bleülattenmühle umtaift worra. Wagadam ìsch d’ Schtrooss vor 1798 àui Bleilatten Gasse gnännt worra. Ànna 1773 ìsch dia Mììhla vum Schtàdtroot ìwwernumma worra. Ìn dara Mììhla hàt maa woohrschiinsig Kweerbalkla hargschtällt odd’r gsaagt, fìr d’ Füassbooda ìns Bläi brìnga. Üsserdam ìsch àn dr Schtrooss vu 1622 bis 1623 s’ Mìnzhüüs gsìì, wu maa d’ Mìlhüüser Tàler gepräägt hàt. Ìhra Nàmma-n-uff Frànzeesch (rue du Moulin) hàt d’ Schtrooss offiziäll dur a Verordung vum Schtàdtroot àm 11. Nowamber 1843 bikumma. Àn dr Zitt vum Raichslànd Elsàss-Lothrìnga-n-ìsch sa ànna
Dr Werner Otto Feißt (* 8. Juli 1929 z Fryburg; † 28. April 2006 z Baasel) isch e dytsche Fäärnsehmoderator, Fäärnsehschurnalischt, Fäärnsehproduzänt un Buechautor gsii. Är het as Pionier vum dytsche Bildigsfäärnseh gulte un isch Mitgrinder vu dr Rootgeeber- un Chochsändig Was die Großmutter noch wusste gsii. Sy Vater isch Buechdruckermaischter gsii. sy Mueter e Doochter vun eme Bäärgbuur us em Häxedaal. Noch em Abitur het dr Feißt uf Lehramt an dr Pedagogische Akademy Löörech studiert un di eerscht un zwoot Dienschtbriefig fir Lehrer abglait. Är het as Volksschuellehrer z Fryburg, z Santjerge z Schälinge un z Oberbärge unterrichtet. Derno het e nomol studiert, nämli Filosofy, Pedgoogik, Chunschtgschiicht un Volkskund an dr Uniwersiteet Fryburg Dr Feißt het bim Alemannische Kabarett mit e Anton Zink mitgmachrt un isch zeh Johr lang Laiter vu dr Fryburger Gheerloose-Bihni gsii. Dernääbe het er s Info-Blatt „d'r Suflörkaschte“ uusegee. Anne 1959 het er bim Sidweschtfunk (SWF) z Baade-Baade as freie Mitarbaiter aagfange un het e Volontariat gmacht. Ab 1961 het er bim SWF as Fäärnsehredakter gschafft. Är het Draibiecher gschriibe un isch Redakter in dr Sändelaitig vum SWF-Fäärnseh gsii uch speeter stellverdrättende Abdailigslaiter Kultur. Ab 1968 het dr Feißt s Bildigsfäärnseh vum SWF ufböue mit
D Yvonne Rainer (* 24. Novämber 1934 z San Francisco) isch e US-amerikaanischi Koreograafi, Dänzeri un Filmmacheri. Si giltet as aini vu dr wiichtigschte Verdrätter*ne vum poschtmodäärne Danz. D Yvonne Rainer isch z San Francisco in ere Yywandererfamilie ufgwagse. Iri Mu7eter isch e Jiidi vu Poole gsii, ire Vater isch e Anarchischt un Mooloer vu Itaalie. Anne 1957 isch si im Alter vu 23 Johr uf New York gange go Schauspiileri gee. Si het si dooderno aber mee fir dr Modäärn Danz inträssiert un het an dr Martha Graham School aafange studiere. Speeter het si au bi dr Merce Cunningham studiert. Anne 1962 het d Rainer zäme mit dr Trisha Brown, dr Elaine Summers, dr Meredith Monk un andere s Judson Dance Theater grindet, wu an dr Judson Memorial Church z New York ufdrätten isch. Di eerscht Uffierig isch am 6. Juli 1962 gsii un giltet as d Geburtsstund vum poschtmodäärne Danz. Noo 1970 het si d Rainer em Film zuegchehrt un het bi verschiidene experimentälle Film d Reschy gfiert. Anne 1990 isch si as Fellow vu dr MacArthur Foundation uuszaichnet wooreD Yvonne Rainer läbt un schafft z New York City un z Los Angeles. Anne 2007 isch si in
D’ Anna Haak (* 19. Septamber 1996 z’ Mìlhüüsa, Elsàss) ìsch a schweedischa Volleybàllschpììlera, wo àls Üssa-n-ààgriiffera schpììlt. Sa ìsch schweedischa Maischtera un Pokààlsiigera worra, so wia schpeeter frànzeescha Maischtera un Pokààlsiigera mìt’m Verain Volley Mìlhüüsa Elsàss. D’ Anna Haak ìsch ànna 1996 z’ Mìlhüüsa-n-uff d’ Walt kumma. Ìhr Vàtter ìsch Frànzoos’r, ìhra Müatter ìsch Schweeda. Mìt ìhra Äältra hàt d’ Haak ain Joohr làng z’ Siarenz glabt; d’rnooh ìsch d’ Fàmìlia ìn Schweeda gànga ge laawa. D’ Anna ìsch d’ äältra Schwäschter vu dr Volleybàllschpììlera Isabelle Haak. Ìhra Profi-Kàrriar hàt d’ Haak ànna 2012 biim schweedischa Verain Engelholm VS ààgfànga. Doo ìsch sa bis 2015 blììwa. Ìn dr äärschta Saison ìsch sa Drìtta ìn dr Nàzionààlmaischterschàft un Zwaita ìm Pokààlwättbewarb worra — àm Andschpììl vum Pokààlwättbewarb ìsch d’ Verainsmànnschàft vum Katrineholms VK gschlààga worra. Ìn dr Saison 2013/14 ìsch d’ Haak nochamol Drìtta ìn dr Maischterschàft worra. Ànna 2014/15 ìsch sa schweedischa Maischtera un Pokààlsiigera worra — s’ Andschpììl vum Pokààlwättbwarb hàt sa dàsmol geega dr Lindesberg Volley gwunna. Ìm gliicha Joohr ìsch sa mìt dr Verainsmànnschàft Zwaita àn dr Nordöiropà-Maischterschàft (NEVZA) worra. Àm And vu dara Saison ìsch d’ Haak ìn d’ Mànnschàft vu dr Üniwärsiteet vu Miami
American Football (anglisch fìr „Àmerikànischer Füassbàll“), odd’r kurz Football, ìsch a Bàllschportàrt, wo üss da Verainigta Schtààta schtàmmt. ’S ìsch d’ bekànnteschta Wàrianta vun’ra Räihja vu Schportàrta, womm’r àls Gridiron Football bezaichna. A Football-Schpììl ìsch ìn viar Viartel getailt, wo je 15 (odd’r 12) Mìnüüta düüra. Uff’m Schpììlfald schtehn zwai Mànnschàfta-n-üss je älf Schpììler. Fìr Punkta gwìnna müass a Mànnschàft antwaader dr Bàll ìn d’ geegnarischa-n-Andzoona brìnga odd’r a Field Goal ärziila. D’ Mànnschàft, wo dr Bàll düet bsìtza (Offense, anglisch fìr „Ààgrìff“), kààt Ràuim gwìnna, ìndam sa dr Bàll wìrft (Passing) odd’r aifàch uff’m Schpììlfald làuift (Rushing odd’r Running). Dàs fiahrt schliasslig ze’ma Touchdown odd’r a ze’ma ärziilt Field Goal. D’ Mànnschàft, wo düet vertaidiga (Defense, anglisch fìr „Vertaidigung“) versüacht, dr Ààgrìff z’ hìndra un dr Bàll z’ fànga. Wänn d’ Offense vun’ra Mànnschàft uffs Fald kummt, hàt sa viar Versiach, fìr a Ràuimgwìnn vu zehn Yards odd’r mehr z’ ärlanga. Wänn sa dàs schàfft, noh bikummt sa viar näija Versiach; wänn sa dàs nìt schàfft odd’r dr Bàll dur a Interception odd’r a Fumble verliart, noh därft dr Geegner ààgraifa. Wänn d’ Defense d’ Offense bis ìn ìhra aigana Andzoona z’ruckdrangt un därt dr geegnarischa Bàlltraager fàsst, noh
D Mousse Boulanger (* 3. November 1926 as Berthe Sophie Neuenschwander z Boncourt, doodmool Kantoon Bärn; † 16. Jänner 2023 z Payerne; haimetberäächtigt z Langnau im Emmental) isch e Schwyzer Schriftstelleri un Raadioschurnalischti gsii. Sisch e Doochter vum Otto Hermann Neuenschwander, eme Mechaaniker, un dr Bertha Neuenschwander geb. Naumann gsii. Si isch uf d Kantoonschuel Pruntrut gange un het deert anne 1945 s Handelsdiploom gmacht. Derno isch si uf e Schauspiilschuel gange. Bi re Uffierig vun eme Stuck vum von Tschechow z Gämf anne 1953 het si dr Schauspiiler Pierre Boulanger (1928–1978) chänngleert, anne 1955 hän si ghyroote. Zäme mit irem Mann het si vu 1956 bis 1978 e Hufe Sändige fir s Weschtschwyzer Raadio gmacht. Au noch em Dood vu irem Mann 1978 het si als wyter fir dr Raadio as Kultiuurschurnalischti gschafft. Mir ire Raadiosändige, Artikel in Zytschrifte, Rezitazioons-Oobe un Ufdritt in Schuele het si vyl due fir s literaarisch Schaffe in dr Romandy. Ab 1967 het si aigeni Gediichtbänd, Proosawäärch un Chinderbiecher vereffetligt. Si isch Mitgliid vum Verain Association vaudoise des écrivains (AVE) gsii. Vu 1978 bis 1982 het si dr Schwyzerisch Schriftstellerverband (SSV) bresidiert. Si sich au Bresidänti vu dr Kummissioon vu dr Schwyzerische Landesbibliotheek gsii
D Jessica Walther-Gabory (* 1982 z Haidelberch) isch e dytsch-franzeesischi Schauspiileri un Heerspiil- un Sinkroonsprächeri. D Jessica Walther-Gabory isch anne 1982 z Haidelberch uf d Wält chuu. Si isch zwoosproochig ufgwagse mit Franzeesisch un Dytsch. Vu 2002 bis 2006 het si an dr Theaterakademy z Köln e Schauspiiluusbildig gmacht. Syter anne 2007 schafft si as Theaterschauspiileri, si het unter anderem Engaschmänt am Schauspiilhuus Dortmund, bi dr Ruhrfeschtspiil z Recklinghausen, am Théâtre National du Luxembourg, am Theater Tiefrot Köln, an dr Alte Fyyrwach Köln, am Wolfgang Borchert Theater Münster, bi dr Buurgfeschtspiil Bad Vilbel, am Zimmertheater Heidelberg, bi dr Theaterliga Hamburg un an dr Junge Landesbühne Wilhelmshaven ghaa. Anne 2010 het si ne Uusbildig zur Sinkroonsprächeri gmacht. Ire Yydraag in dr Dytsche Sinkroondatei lischtet iiber 200 Sprächrolle in Film un Fäärnsehseerie uf. Syter 2012 duet d Walther-Gabory au as Fimschauspiileri ufdrätte, nääbe verschiidene Chuurzfilm unter anderem im Fäärnsehfilm Im Netz un au as dytschi Noorichtesprächeri im Hollywood-Film The First Avenger: Civil War. Syter 2018 het mer si in Wäärbefilm un in verschiidene Folge vu dr Fäärnsehdokumäntazioon Plan B vum ZDF chenne sää. D Jessica Walther-Gabory läbt z Berlin. 2012: Woanders / Elsewhere (Chuurzspiilfilm) 2013: Im Netz 2014: Who Am I –
D Odine Johne (* 21. Meerz 1987 z Stuagert) isch e dytschi Schauspiileri. D Odine Johne het no as Schueleri ab 1998 eerschti Erfahrige gsammlet mit Film draie un speeter au hinter dr Kamera in Chuurzfilm vu dr Filmakademy Baade-Wiirttebäärg. As Sprächeri het si bi Heerspiilprodukzioone vum Sidweschtrundfunk mitgmacht. Noch em Abituur anne 2006 isch si uf Berlin zooge, wu si in andere Film- un Fäärnsehprodukzioone mitgspiilt het. E braiter Publikum het d Johne chänneglehrt anne 2008 dur iri Roll vu dr Maja im erfolgryyche dytsche Kinofilm Die Welle. Im nämlige Johr het si s Schweschterli in Brüderchen und Schwesterchen gspiilt, ere Fäärnsehverfilmig vum glyychnamige Määrli in dr Raie Sechs auf einen Streich unter dr Reschy vum Wolfgang Eißler. Derzue het mer si in dr Episood Der Tod und das Mädchen vu dr Fäärnsehraie Polizeiruf 110 in ere Hauptroll gsää. Vu 2008 bis 2012 het d Odine Johne Schauspiil an dr Akademy fir Daarstellendi Chunscht Baade-Wiirttebäärg studiert.. In dr SWR-Heerspiilversioon vum Romaan Das Geisterhaus, wu mit em Dytsche Heerbuechbryys uuszaichnet wooren isch, het si anne 2010 d Roll vu dr Tránsito Soto gschwätzt. No irem Stuudienabschluss het si in drei Langspiilfilm Hauptrolle gspiilt, in Nordland vum Ingo J. Biermann, in
D’ Schmììdgàss (offiziäll ìm zwaischproochiga Schtroossaschìld Schmidgass; uff Frànzeesch rue des Maréchaux) ìsch a Schtrooss ìm Schtàdtzäntrum vu Mìlhüüsa. D’ Schmììdgàss ìsch d’ Verlängerung vu dr Mììhlagàss. Sa làuift uff äbba 175 Meeter vu dr Wìldamànnsgass bis àn d’ Kloschtergàss. Uff ìhrer Làuifschträcka trìfft sa d’ Lambertgàss, d’ Warkhofgàss un d’ Müassbrunnergàss. Àn dr Schmììdgàss sìnn àui Äffnunga zem Schmììdplàtz un zem Kieferwìnkel. Ìm 14. Joohrhundert ìsch dia Schtrooss Grosshügelin von Dornach Gasse gnännt worra. Naamlig hàt àm Nr. 7 s’ Gschlacht vu Durni ìhra Hoof ghàà. Àm And vum 14. Joohrhundert hàt d’ Àdelsgschlacht ze Rhiin dr Hoof ìwwernumma. Domìt ìsch d’ Schtrooss àm And vum Joohrhundert àls Ze Rhine Gasse bekànnt gsìì. Àm hìttiga Nr. 20 hàt vor 1462 d’ Schmììder-Zunft àn dara Schtrooss a Gebäi kàuifa, wo-n-ìhra Zunftschtuwa worra-n-ìsch. Wagadam ìsch d’ Schtrooss schuu-n-ìm 15. Joohrhundert àls Schmììdgàss bekànnt gsìì. Naawa dr Zunftschtuwa vu da Schmììder ìsch bis 1671 dia vu da Bäcker gsìì. Grààd geega-n-ìwwer’m Nr. 7 ìsch sallamols dr Warkhoof gsìì, wo-n-ìhr Nàmma àn dr Warkhofgàss gaa hàt. Ànna 1398 hàt dr Mìlhüüser Schtàdtroot daa Hoof ìwwernumma. Schpeeter hàt’r a zwait Gebäi kàuifa, fìr dr Warkhof greesser màcha. Ànna 1825 ìsch s’ Gebäi ìn a
S’ Müassbrunnergassla (offiziäll ìm zwaischproochiga Schtroossaschìld Müàssbrunnergàsslà; uff Frànzeesch rue des Bons-Enfants) ìsch a Schtrooss ìm Schtàdtzäntrum vu Mìlhüüsa. S’ Müassbrunnergassla ìsch d’ Verlängerung vu dr Gàrwergàss. Sa làuift uff äbba 85 Meeter bis àn d’ Schmììdgàss. Biim And vum Gàrwergàss ìsch a Kriizung mìt dr Metzgergàss un em Ocksagassla. Ìm 16. Joohrhundert hàt d’ Schtrooss Wysslerengasse ghaissa, woohrschiinsig wial doo d’ Fàmìlia Wyss glabt hàt. Schpeeter hàt sa bis ìm 17. Joohrhundert Sutengasse ghaissa — àn dr Schtrooss ìsch a Brunna gsìì mìt’ma Wàsser voll Süüda, mìt wäller maa d’ maahliga Gemiaser, wia z. B. d’ Miasla, aifàcher hàt känna kocha. Wagadam ìsch d’ Schtrooss schuu-n-ìm 18. Joohrhundert àls Mussbrunnengasse bekànnt gsìì. Ìn dr Mìtta vum 16. Joohrhundert ìsch àn dr Schtrooss a Eelmììhla gsìì, wo zem Nicolas Schlumberger gheert hàt. Àb 1782 ìsch àm Äcka vu dr Schmììdgàss d’ Schtoffdruckaräi vum Betriib Martin Hartmann gsìì. Sallamols hàt s’ Müassbrunnergassla bis àn d’ Màriakìrìch gloffa. Sitter’m Ààschluss vu Mìlhüüsa àn d’ Frànzeescha Repüblik ànna 1798 gheert dr Tail zwìscha dr Schmììdgàss un dr Màriakìrìch züa dr Kloschtergàss un dr Bàrfüassergàss. Ìm 18. un 19. Joohrhundert sìnn àn dr Schtrooss mehrera Klaidergschafter, wo Juuda bsìtzt hann. Wagadam ìsch d’ Schtrooss
D’ Metzgergàss (offiziäll ìm zwaischproochiga Schtroossaschìld Metzgergass; uff Frànzeesch rue des Bouchers) ìsch a klaina Schtrooss ìm Schtàdtzäntrum vu Mìlhüüsa. D’ Metzgergàss làuift vum Roothüüsplàtz bis àn d’ Kriizung vu dr Müassbrunnergàss, dr Gàrwergàss un em Ocksagassla. Sa ìsch äbba 50 Meeter làng. Dr Roothüüsplàtz trìfft sa grààd vor àn dr Àpateek „Au Lys“; doo fàngt àui d’ Bäckergàss àà. Ìm 16. Joohrhundert hàt d’ Schtrooss Kulmen Strasse ghaissa — noh da Kulm, ainer vu da ältschta Fàmìlia vu dr Schtàdt. Uff’m Schtàdtplààn vum Merian (1642) hàt d’ Schtrooss kää Nàmma trajt. D’ Zunftschtuwa vu da Metzger hàt sìch àm Äcka vum Bäckergàss befunda, àlso ìsch d’ Schtrooss ìn dr äärschta Hälfta vum 18. Joohrhundert àls Metzger Gasse bekànnt gsìì. Ànna 1815 ìsch sa ìm Mathieu Mieg siim Schtroossaverzaichniss unter’m Nàmma Metzger Gässlein glischtet worra. Dur a Schtàdtverordnung vum 11. Nowamber 1843 hàt d’ Schtrooss offiziäll ìhra Nàmma-n-uff Frànzeesch bikumma (Rue des Bouchers). Àn dr Zitt vum Raichslànd Elsàss-Lothrìnga ìsch sa nochamol ìn Metzger Strasse umtaift worra. Noh-n-em And vum Äärschta Waltkriag hann d’ Mìlhüüser Schtroossa dur a Verordnung vum 12. Jüüni 1919 ìhra frànzeescha Nàmma wììder ìwwernumma. Unter’m Drìtta Raich hàt sa àb’m 16. Àuigscht 1940 Metzger Strasse ghaissa,
D Konkordia GmbH isch e Druckerei un e Verlag z Bihl gsii. D Konkordia isch anne 1881 grindet wore un het aafangs vor allem Schuelbiecher druckt. Im Lauf vu dr struturälle un tächnische Umbrich in dr Druckbranche het mer syt dr 1990er Johr au modärni digitali Medie as nei Gschäftsfäld ufböue. 2008 isch d Konkordia Dail vu dr Düsseldorfer Vereinigte Verlagsanstalten GmbH (VVA) wore. Wäg dr Insolwänz vu dr VVA 2010 isch d Konkordia z Bihl im Juni 2010 zuegmacht wore. Di friejer Mediesparte git s hite no as Softwaredienschtlaischter. Am 6. Merz 1881 het dr Hauptlehrer Gottfried Dühmig zäme mit andere Lehrer d Konkordia AG für Druck und Verlag grindet. Die hän si wäg dr wirtschaftlige Not vu dr Lehrer un ire Familie zum Pestalozi-Verain zämegschlosse ghaa. Wel där Verain aber au kai Gäld ghaa het, het mer d Konkordia AG grindet. Näb ere Buechhandlig het mer au ne Verlag un e Druckerei grindet zum Härstelle un Verchaufe vu vu Schuelbiecher un anderi Schrybware, wel s dodmol fascht kai Unternäme gee het, wu Schuelbiecher gmacht hän. Aafangs het mer d Gschäft us eme Hinterzimmer vun ere Buechhandlig ääne an dr Bahnlinie gfiert, s Startkapital sin 28.350 Rychsmark gsii. S
D Jenna Hasse (* 1989 z Lissabon, Portugal) isch e schwyzerisch-portugiesischi Reschiseeri un Schauspiileri. D Jenna Hasse isch as Doochter vun ere Schwyzer Mueter un eme portugiesische Vater in dr Regioon am Gämfersee im Kanton Waadt ufgwagse. Si het zeerscht an dr Uniwersiteet Lausanne aafange Filmwisseschaft studiere, voreb si uf Brüssel ans Institut National Supérieur des Arts du Spectacle (INSAS) gangen isch, go deert Schauspiil lehre. Anne 2014 het si ire eerscht Chuurzfilm as Reschiseeri un Autoori realisiert: Im August (En août). Dr Film isch fir d Quinzaine des réalisateurs (hite Quinzaine des cinéastes) am Filmfeschtiwäl vu Cannes uusgwehlt woore, un druf au bi vyl andere Feschtiwäl wie em IFF Rotterdam, em BFI London un andere. Dr Film isch unter anderem fir dr Schwyzer Filmbryys as Beschte Chuurzfilm nominiert woore. Ire zweet Chuurzfilm, Soltar (2016), wu si au d Hauptroll din gspiilt het, un au ire mittellang Film Il protagonista (2020), sin an Feschtiwäl wie FIFF Namur, Curtas Vila do Conde un em DocLisboa zaigt woore. Ire eerscht lang Spiilfilm, L’ Amour du Monde (Sehnsucht nach der Welt) isch fir d Sektzioon „Generation“ an dr Berlinale 2023 uusgwehlt woore. Fir där Film het d Jenna Hasse wider mit dr Clarisse
D Silvia Reize (* 1. Oktober 1948 z Bärn; † 19. Juni 2012 z Basel) isch e Schwyzer Schauspiileri gsii. D Reize isch z Afrika ufgwagse. No dr Matura het si ne Ballettuusbildig as Elevin am Stadttheater Basel bim Waclav Orlikowsky gmacht un e Dolmetscheruusbildig z Züri. Vu 1968 bis 1971 het si ne Schauspiiluusbildig am Bühnestudio Züri gmacht.. Dert isch si zwaimol mit em Emil-Oprecht-Bryys uuszaichnet wore. Ire erscht Engaschmänt het si z Züri am Theater am Neumarkt iberchuu. 1971/72 het si am Theater Bade-Bade gspiilt, unter anderem d Eve in Der zerbrochene Krug vum Heinrich von Kleist, d Marie in Woyzeck vum Georg Büchner, d Thekla in Bürger Schippel vum Carl Sternheim, d Eliante in Der Misanthrop vum Molière). Vu 1972 bis 1974 het si zum Ensemble vum Stadttheater Basel gheert, wu si unter anderem d Natascha in Nachtasyl vum Maxim Gorki (Reschy: Jan Kacer), d Jessie in Der Preispokal vum O’Casey (Reschy: Karl Wesseler), d Hedwig in Die Wildente vum Hendrik Ibsen (Reschy: Herbert Kreppel), d Elisabeth in Die Vermessenheit oder Das Schicksal Frankensteins vum Peake (Reschy: Daniel Spoerri), d Luise in s Schillers Kabale und Liebe (Reschy: Werner Düggelin), d Celia in Volpone vum Jonson (Reschy:
i7i11i12i13i15i16i16i18 Dè Baanhof Duttlingè isch diè wichtigschti vo insgsamt acht Bahnschtationè i dè baddè-württèbärgischè Chraisschtadt Duttlingè. Dè hütige Durchgangsbaanhof isch zwǜschè 1928 un 1933 an èrè neuè Stell baut worrè un hèt dè vill chlynère ärschte Baanhof us èm Johr 1869 abglöst. Duttlingè isch èn Ysèbaachnotè, wo a dè Chrützung vo dè Gäubaan resp. Hattinger Vobindungskurveè un dè Donaudalbaan lyt un sèlli mitnand vochnüpfè duèt. Er isch i s Intercity-Netz ybundè un ein vo dè bedütendschtè Stationè im Ringzug-Sischteem. Im Landchrais Duttlingè diènt er als diè wichtigschti Drèèschiibè im ÖV. Mitti vum 19. Johrhundert isch Duttlingè in èrè Randlaag im südlichè Württèbärg uumittelbar a dè Gränz zuè Baddè glègè. Trotz sèllèrè Gränzlaag isch Duttlingè znägscht abber zimli vokeersgünschtig a dè asè dauftè Schwyzer Boschtschtrõß glègè, wo è wichtigi Nord-Süd-Strõßèvobindung gsi isch un vo Stuègètt a d Schwyzer Gränz bi Schaffuusè gfüürt hèt. Anno 1797 isch dè Johann Wolfgang vo Goethe übber sèbbi vill befaarèni Strõß unter andrèm au vo Weimar übber Duttlingè i d Schwyz greist. Mit èm Bau vo dè Württèbärgischè Hauptbaanè 1844 bis 1850 hèt d Schwyzer Boschtschtrõß abber iri Bedütung un Duttlingè sini vokeersgünschtigi Laag volorè. Sèll hèt sich èrscht gändèrèt, wo Württèbärg sini Hauptbaanè durch wittèri
D Bettina Stucky (* 18. April 1969 z Bärn) isch e Schwyzer Schauspiileri. D Bettina Stucky isch e Doochter vum Klassische Archeoloog Rolf Andreas Stucky. No dr Matura het si vu 1988 bis 1992 e Schauspiiluusbildig am Konservatorium fir Musik un Theater Bärn gmacht. Vu 1992 bis 1994 het si ne Engaschmänt an dr Wuppertaler Bihne ghaa. Ab 1994 hetr si as freii Schauspiileri Gaschtverpfliichtlige unter anderem am Staatstheater Kassel, am Theaterhuus Jena, bi dr Freie Gruppe Theater Affekt z Berlin, wu si 1997 s Sonny in Gärten des Grauens vum Daniel Call (Reschy: Ricarda Beilharz) gspiilt het, un ab 1995 am Theater Basel, wu si unter anderem 1998 d Anita Wucht in Tätowierung vu dr Dea Loher (Reschy: Inga Helfrich) gspiilt het. Vu 1998 bis 2001 het si ne fescht Engaschtmänt am Theater Basel unter em Schauspiildiräkter Stefan Bachmann ghaa. Deert het si unter anderem 1998 im Projäkt Das Beste aus: Menschliches Versagen (Folge 1) vum Ruedi Häusermann mitgmacht. 1999 het si s Maidli in Roberto Zucco vum Koltès gspiilt (Reschy: Barbara Frey), d Warja in Der Kirschgarten vum Anton Tschechow (Regie: Stefan Pucher) un d Berta in dr Uruffierig vu dr Kotzebue-Adaptazion Stiefel muss sterben vum Thomas Brasch
D Kristin Lamprecht (* 1970 z Münche) esch e Schwiizer Pfarreri. Si esch Co-Presidänti vom Pfarrkapitel vo de Reformierte Landeschile Aargau. D Kristin Lamprecht het z Marburg, Münche und Heidelberg evangelischi Theologii gstudiert und esch im 1998 mit ihrem Maa, em Lutz Fischer-Lamprecht, us Tütschland i d Schwiiz cho. S eijährig pfarramtlich Praktikum het si z Murte im Kanton Fryburg gmachd, wo si drufabe au e Stellverträtig im Pfarramt gmachd het. Au z Thun het si als Stellverträtri gschaffed, vor si im 2002 in de Kanton Aargau cho esch. Pfarreri esch si z Gäbischtorf und Ammerschwiil und Spitalseelsorgeri im Spital Limmettal z Schliere. Sit em 2019 esch si Pfarreri z Obersiggetal, wo zu de Chilegmeind Bade ghörd. Zäme mit de Maja Petrus esch si bim Pfarrkapitel am 25. Oktober 2022 z Wettige zur Co-Presidänti vom Pfarrkapitel gwählt worde, so dass die beide Pfarrerinne gmeinsam d Nachfolg vom Matthijs van Zwieten de Blom aaträte hend. Churzes Portrait vo de Kristin Lamprecht uf de Website vo de Reformierte Chile Bade plus De Vorstand vom Pfarrkapitel uf de Webiste vo de Reformierte Chile Aargau
D Maja Petrus (* 1961) esch e Schwiizer Pfarreri. Si esch Co-Presidänti vom Pfarrkapitel vo de Reformierte Landeschile Aargau. D Maja Petrus esch z Otmisinge ufgwachse und esch nach em Theologiestudium und em eijährig pfarramtlich Praktikum Pfarreri z Mandech (1993 bis 2002), z Frick (2002 bis 2012) und im bärnische Neuegg gsi. Sit em Oktober 2021 esch si Pfarreri in de Reformierte Chilegmein Rynech–Leimbech. Zäme mit de Kristin Lamprecht esch si bim Pfarrkapitel am 25. Oktober 2022 z Wettige zur Co-Presidänti vom Pfarrkapitel gwählt worde, so dass die beide Pfarrerinne gmeinsam d Nachfolg vom Matthijs van Zwieten de Blom aaträte hend. Nach langer Suche: Kandidatin für Pfarrstelle gefunden uf Aargauer Zitig online De Vorstand vom Pfarrkapitel uf de Webiste vo de Reformierte Chile Aargau
D’ Kloschtergàss (offiziäll ìm zwaischproochiga Schtroossaschìld Klostergass; uff Frànzeesch rue du Couvent) ìsch a Schtrooss ìm Schtàdtzäntrum vu Mìlhüüsa. D’ Kloschtergàss làuift uff äbba 170 Meeter zwìscha dr Schmììdgàss un Uff’m Grààwa. Grààd biim Ààfàng àn dr Schmììdgàss trìfft sa d’ Sàckgàssa vum Müassbrunnergassla; äbba 50 Meeter witterscht ìsch d’ Kriizung vu dr Bàrfüassergàss hìnter àn dr Màriakìrìch, un d’rnooh làuift sa bis Uff’m Grààwa àn dr neerdliga Granz vum Mìlhüüser Schtàdtzäntrum. Uff’m Schtàdtplàn vum Merian ànna 1642 hàt dr Schtroossatail süüdlig vu dr Màriakìrìch züa dr Bàrfüassergàss gheert. Ànna 1797 ìsch daa Tail àls Sutten Gasse bekànnt gsìì. Uff’m Hofer siim Plàn vu 1830 wìrd’r unter’m frànzeescha Nàmma Rue des Champs-Élysées ärwäähnt. Àn dr Zitt vum Raichslànd Elsàss-Lothrìnga ànna 1872 ìsch’r ìn Barfüsser Strasse umtaift worra. Dr neerdliga Tail ìsch sallamols a Waagla gsìì zwìschem frànsiskànischa Kloschter un em Hoof vu dr Fàmìlia ze Rhiin. Ìm 16. Joohrhundert hàt maa dr Grààwa zwìschem Kloschter un em Hoof uffgfìllt; domìt ìsch s’ Waagla-n-a Sàckgàssa worra, wo bis àn d’ Schtàdtmüüra gloffa hàt. D’ Sàckgàssa hann m’r ànna 1815 unter’m Nàmma Im Kloster kännt. Uff’m Plàn vum Hofer (1830) ìsch sa uff Frànzeesch rue du Cloître gnännt worra — dàs bediitet